જમ્મુઃ જમ્મુ-કાશ્મીરના અખનૂર સેક્ટરમાં આવેલા બટાલા ગામમાં સોમવારે વહેલી પરોઢિયે જનરલ રિઝર્વ એન્જિનિયરિંગ ફોર્સ (જીઆરઈએફ) કેમ્પ પર થયેલા આતંકી હુમલામાં જીઆરઈએફનાં મજૂરોનાં મોત થયાં છે. આતંકીઓએ જીઆરઈએફ કેમ્પને નિશાન બનાવીને હુમલો કર્યો હતો. આ કેમ્પ એલઓસીની બિલકુલ નજીક છે. આતંકીઓના આ હુમલા બાદ લશ્કરના તમામ કેમ્પોને એલર્ટ જારી કરવામાં આવી છે અને સમગ્ર વિસ્તારને કોર્ડન કરી લેવામાં આવ્યો છે. આતંકીઓને ઝડપી લેવા માટે ઓપરેશન જારી છે. અહેવાલો અનુસાર લશ્કરના આ કેમ્પ પરથી ત્રણ મૃતદેહો મળી આવ્યા છે.